To ***Tomb Raider: The Last Revelation*** είναι το τέταρτο μέρος στη σειρά βιντεοπαιχνιδιών *Tomb Raider*. Αναπτύχθηκε από την Core Design και διανεμήθηκε από την Eidos Interactive. Κυκλοφόρησε στο PlayStation, στα Microsoft Windows και στο Dreamcast με αποκλειστική βελτίωση γραφικών και ήχου. Το παιχνίδι ήταν εμπορική επιτυχία, πουλώντας 5 εκατομμύρια αντίτυπα σε όλο τον κόσμο, και ήταν το τελευταίο παιχνίδι *Tomb Raider* που κυκλοφόρησε στα «Greatest Hits» του Sony PlayStation.

Ανάπτυξη
--------

Η ανάπτυξη του παιχνιδιού ξεκίνησε το 1998. Το παιχνίδι χρησιμοποιεί μια μηχανή που κατασκευάστηκε ειδικά για αυτό το παιχνίδι λόγω του γεγονότος ότι δόθηκε μεγαλύτερη έμφαση στην έκδοση του PC που δεν θέλησαν να δεσμευτεί από την έκδοση του PlayStation.

Δουλεύοντας στο τέταρτο παιχνίδι *Tomb Raider* σε ισάριθμα χρόνια, η ομάδα ανάπτυξης υπέφερε από εξάντληση δημιουργικότητας, και σύμφωνα με τον σχεδιαστή Andy Sandham αυτό οδήγησε στο παιχνίδι να τελειώσει με το θάνατο της Lara Croft:

> Όλοι θέλαμε να σκοτώσουμε τη Lara. Κοιτάζοντας το avatar της Lara όλη μέρα κάθε μέρα επί δύο χρόνια ήταν όσο να 'χει όσο θα μπορούσαν να αντέξουν κάποιοι από εμάς. Η διοίκηση ήταν αρκετά μη παρεμβατική, έτσι για δύο εβδομάδες, καταστρώναμε ένα σχέδιο να σκοτώσουμε τη Lara, και το ακολουθήσαμε μέχρι την ευόδωση. Με την «ευόδωση» εννοώ [ο Jeremy Heath-Smith, Διευθύνων Σύμβουλος της Core Design] να ανακαλύψει ότι την είχαμε σκοτώσει και ήταν πάρα πολύ αργά για να το αντιστρέψουμε, και οδηγόντας μας στο γραφείο του και βάζοντάς μας τις φωνές.
> 
> 

Η ομάδα ανάπτυξης ξεκίνησε με την ανάγνωση βιβλίων για αρχαίους πολιτισμούς, στη συνέχεια σχεδίασε επίπεδα βασισμένα σε αυτούς, τα οποία ο Sandham στη συνέχεια διαμόρφωσε στο σενάριο.

Η ηθοποιός φωνής Jonell Elliot αντικατέστησε τη Judith Gibbins ως τη φωνή της Lara Croft.

Υπάρχουν δύο εκδόσεις PlayStation του παιχνιδιού, με μικρές διαφορές. Η πρώτη έκδοση απαιτεί την επιστροφή στην οθόνη τίτλου αφού πεθάνει ο χαρακτήρας και επιτρέπει μόνο πέντε αποθηκεύσεις (saves) ανά κάρτα μνήμης. Η δεύτερη έκδοση επιτρέπει στον παίκτη να φορτώσει ένα αποθηκευμένο παιχνίδι αμέσως μετά το θάνατο του χαρακτήρα, και μπορεί να αποθηκεύσει έως και επτά παιχνίδια ανά επίσημη κάρτα μνήμης του PlayStation. Η πρώτη έκδοση είναι η διαθέσιμη για λήψη στο PlayStation Store.

Η *The Times*, σε συνεργασία με την Core, σχεδίασε ένα μοναδικό ξεχωριστό επίπεδο για να γιορτάσουν την εύρεση του τάφου του Τουταγχαμών. Ο Σερ Peter Stothard, ένας βρετανικός συντάκτης εφημερίδων, εμφανίζεται ως χαρακτήρας εν συντομία στην πρώτη σκηνή αυτής της επέκτασης.

Παραπομπές
----------

1. ↑  «Sega and Eidos Interactive Partner to Bring 'Tomb Raider: the Last Revelation' to Sega Dreamcast; Lara Croft Comes to a New Videogame Console, Sega Dreamcast». *Business Wire*. 20 January 2000. .
2. ↑  «Corporate Strategy Meeting» (PDF). Square Enix. 22 Απριλίου 2009. σελ. 15. Ανακτήθηκε στις 3 Ιουλίου 2012.
3. ↑  «Interview with Adrian Smith (1999)». Core Design (based on the original publication by GameSpot UK). 1999. Ανακτήθηκε στις 28 Απριλίου 2016.
4. 1 2  Thorpe, Nick; Jones, Darran (December 2016). «20 Years of an Icon: Tomb Raider». *Retro Gamer* (Future Publishing) (163): 16–29.
5. ↑  «Tomb Raider The Times Exclusive Walkthrough and Game Guide». TombRaiderChronicles.com. Ανακτήθηκε στις 29 Ιουνίου 2008.
6. ↑  «Times Exclusive Level: FMV Transcripts». Αρχειοθετήθηκε από το πρωτότυπο στις 28 Ιουλίου 2009.